ຫວຽດນາມ - ລາວ ເພີ່ມທະວີນ້ຳໃຈມິດຕະພາບ, ການຮ່ວມມືລະຫວ່າງບັນດາທ້ອງຖິ່ນ
ທ່ານນາງ ຫວໍທິຢຸງ ຮອງເລຂາຄະນະພັກນະຄອນ ໂຮ່ຈີມິງ
ແລະ ທ່ານນາງປະທານສະພາແຫ່ງຊາດ ລາວ ປານີ ຢາທໍ່ຕູ້
(ພາບ: TTXVN)
ໃນຂອບເຂດການຢ້ຽມຢາມອວຍພອນບຸນປີໃໝ່ຂອງປະຊາຊົນ ລາວ ບັນດາເຜົ່າ ລາວ, ຕອນເຊົ້າວັນທີ 11/04, ຄະນະຜູ້ແທນນະຄອນ ໂຮ່ຈີມິງ ໂດຍທ່ານນາງ ຫວໍທິຢຸງ ຮອງເລຂາຄະນະພັກນະຄອນນຳໜ້າ ໄດ້ເຂົ້າຢ້ຽມຂ່ຳນັບທ່ານນາງປະທານສະພາແຫ່ງຊາດ ລາວ ປານີ ຢາທໍ່ຕູ້. ທ່ານນາງປະທານສະພາແຫ່ງຊາດ ລາວ ປານີ ຢາທໍ່ຕູ້ ຂອບໃຈນະຄອນ ໂຮ່ຈີມິງ ໄດ້ແບ່ງປັນບົດຮຽນກ່ຽວກັບການຄຸ້ມຄອງ ແລະ ພັດທະນາວິສາຫະກິດຂະໜາດກາງ ແລະ ໜ້ອຍໃຫ້ແກ່ ລາວ, ຢືນຢັນວ່າ: ບັນດາບົດຮຽນດັ່ງກ່າວມີຜົນປະໂຫຍດ ແລະ ລາວ ພວມໝູນໃຊ້ຢ່າງມີປະສິດທິຜົນ. ທ່ານນາງ ປານີ ຢາທໍ່ຕູ້ ປາດຖະໜາວ່າ ໃນໄລຍະຈະມາເຖິງ, ຫວຽດນາມ ເວົ້າລວມ ແລະ ນະຄອນ ໂຮ່ຈີມິງ ເວົ້າສະເພາະ ຈະສືບຕໍ່ແບ່ງປັນກັບ ລາວ ກ່ຽວກັບບົດຮຽນໃນວຽກງານຄຸ້ມຄອງທີ່ດິນ ເພື່ອຊ່ວຍ ລາວ ນຳໃຊ້ແຫຼ່ງຊັບພະຍາກອນທຳມະຊາດອັນລ້ຳຄ່ານີ້ ຢ່າງມີປະສິດທິຜົນ ເພື່ອພາລະກິດສ້າງສາ ແລະ ພັດທະນາປະເທດຊາດຢ່າງມີປະສິດທິຜົນ.
(ແຫຼ່ງຄັດຈາກ VOV)